9.καλεί το Συμβούλιο και την Επιτροπή να αποσαφηνίσουν τα δημοσιεύματα του Τύπου σχετικά με συμφωνία
που συνήφθη μεταξύ ΕΕ και ΗΠΑ το 2003,για την παροχή πρόσβασης των ΗΠΑ σε «ειδικές »διευκολύνσεις
διαμετακόμισης·
10.καλεί όλες τις ενδιαφερόμενες κυβερνήσεις να καταβάλουν κάθε προσπάθεια για να διερευνήσουν τις
καταγγελίες που έχουν διατυπωθεί μέχρι σήμερα και να παράσχουν όλες τις αναγκαίες πληροφορίες στην Επιτροπήκαι το Συμβούλιο της Ευρώπης·
11.πιστεύει ότι ,παράλληλα με τα πορίσματα της έρευνας που διενεργεί ο εισηγητής της ΚΣΣΕ κ . Dick Marty,
το Κοινοβούλιο πρέπει να διενεργήσει δική του κοινοβουλευτική έρευνα ,τουλάχιστον στο πλαίσιο Προσωρινής
Επιτροπής που θα συσταθεί σύμφωνα με το άρθρο 175του Κανονισμού ,και θα βασιστεί στην εμπειρογνωμοσύνη
που διαθέτει το δίκτυο των εμπειρογνωμόνων επί θεμάτων θεμελιωδών δικαιωμάτων ,με σκοπό μεταξύ άλλων να
εξετασθούν και τα εξής :
α)κατά πόσον η CIAεμπλέκεται σε «ασυνήθεις παραδόσεις »«κρατουμένων φαντασμάτων »που κρατούνται
μυστικά ,χωρίς νομικά δικαιώματα ή πρόσβαση σε νομική αρωγή ,υπόκεινται σε απάνθρωπη μεταχείριση ή
βασανιστήρια και μεταφέρονται εντός της επικράτειας της Ευρωπαϊκής Ένωσης ,συμπεριλαμβανομένων των
πτήσεων και της κράτησής τους σε μυστικούς χώρους·
β)κατά πόσον η πρακτική αυτή μπορεί να θεωρηθεί παράνομη στην επικράτεια της Ευρωπαϊκής Ένωσης ,
σύμφωνα με το άρθρο 6της Συνθήκης ΕΕ ,τα άρθρα 2, 3, 5και6της Ευρωπαϊκής Σύμβασης των Δικαιω -
μάτων του Ανθρώπου και της συμφωνίας ΕΕ -ΗΠΑ για την έκδοση και την αμοιβαία δικαστική συνδρομή·
γ)κατά πόσον στις εν λόγω δράσεις «ασυνήθων παραδόσεων »,παράνομης κράτησης ή βασανιστηρίων στο
πλαίσιο των καταγγελλόμενων μυστικών επιχειρήσεων της CIAστην επικράτεια της ΕΕ ,ενεπλάκησαν και
πολίτες της ΕΕ ή νόμιμοι κάτοικοι αυτής·
δ)κατά πόσον στις γνωστοποιημένες ή μη πράξεις παράνομης στέρησης της ελευθερίας ατόμων ,
συμπεριλαμβανομένης και της παράδοσης ,μεταφοράς ,κράτησης ή βασανιστηρίων ,ενεπλάκησαν είτε με
πράξεις είτε με παραλείψεις ,και κράτη μέλη ,κρατικοί αξιωματούχοι ή άτομα που ενεργούσαν υπό επίσημη
αρμοδιότητα·
12.δεσμεύεται να κινήσει τη διαδικασία που προβλέπεται στο άρθρο 7
της Συνθήκης για την Ευρωπαϊκή
Ένωση εφόσον οι έρευνες επιβεβαιώσουν τις καταγγελίες ότι ορισμένα κράτη μέλη συνέδραμαν ,είτε με πράξεις
είτε με παραλείψεις τους ,τους πράκτορες τρίτων χωρών που επιδίδονταν σε τέτοιες πρακτικές·
13.καλεί το Ευρωπαϊκό Συμβούλιο που θα συνέλθει στις 16-17Δεκεμβρίου 2005να συζητήσει τα θέματα
αυτά και να ζητήσει από την τρέχουσα Προεδρία του ΗΒ και την επερχόμενη Αυστριακή Προεδρία ,σε συνεργασία
με τον Πρόεδρο του Ευρωπαϊκού Κοινοβουλίου Josep Borrell, να προχωρήσουν κατεπειγόντως στις αναγκαίες
επαφές με την Υπουργό Εξωτερικών των ΗΠΑ Condoleezza Rice, το Κογκρέσο των Ηνωμένων Πολιτειών ,τα
εθνικά κοινοβούλια και το Συμβούλιο της Ευρώπης·
14.αναθέτει στον Πρόεδρό του να διαβιβάσει το παρόν ψήφισμα στο Συμβούλιο ,την Επιτροπή ,τις
κυβερνήσεις και τα κοινοβούλια των κρατών μελών και των υπό ένταξη και υποψηφίων χωρών ,στο Συμβούλιο
της Ευρώπης καθώς και στα δύο σώματα του Κογκρέσου των ΗΠΑ .
P6_TA(2005)0530
Βαθμός προετοιμασίας για ένταξη της Βουλγαρίας στην Ευρωπαϊκή Ένωση
Ψήφισμα του Ευρωπαϊκού Κοινοβουλίου σχετικά με το βαθμό προετοιμασίας για ένταξη της Βουλγαρίας
στην ΕΕ (2005/2204(INI))
Το Ευρωπαϊκό Κοινοβούλιο ,
—έχοντας υπόψη τη Συνθήκη προσχώρησης της Δημοκρατίας της Βουλγαρίας και της Ρουμανίας στην
Ευρωπαϊκή Ένωση ,που υπεγράφη στις 25Απριλίου 2005,
—έχοντας υπόψη τα σχετικά ψηφίσματα και εκθέσεις που έχει εκδώσει από την έναρξη των ενταξιακών
διαπραγματεύσεων ,
—έχοντας υπόψη τα συμπεράσματα της Προεδρίας του Ευρωπαϊκού Συμβουλίου των Βρυξελλών της 16ης και
17ης Δεκεμβρίου 2004,23.11.2006 EL C 286 E/511 Επίσημη Εφημερίδα της Ευρωπαϊκής Ένωσης
Πέμπτη ,1 5Δεκεμβρίου 2005
—έχοντας υπόψη τη συνολική έκθεση παρακολούθησης της Επιτροπής για τη Βουλγαρία για το 2005
(COM(2005)0534),
—έχοντας υπόψη την επιστολή που απέστειλε ο Επίτροπος της ΕΕ κ . Olli Rehn στην κυβέρνηση της
Βουλγαρίας στις 7Νοεμβρίου 2005,
—έχοντας υπόψη το άρθρο 45του Κανονισμού του ,
—έχοντας υπόψη την έκθεση της Επιτροπής Εξωτερικών Υποθέσεων (A6-0342/2005),
A.λαμβάνοντας υπόψη ότι ,έπειτα από την ολοκλήρωση των ενταξιακών διαπραγματεύσεων στις 14Δεκεμβρίου
2004,η Βουλγαρία υπέγραψε τη Συνθήκη προσχώρησης στις 25Απριλίου 2005και την επικύρωσε στις
11Μαΐου 2005,
B.λαμβάνοντας υπόψη ότι η Βουλγαρία εξακολουθεί να εργάζεται για την έγκαιρη εκπλήρωση των ενταξιακών
υποχρεώσεών της εντός της χρονικής προθεσμίας που επιτρέπει την επίτευξη του κοινού μας στόχου γιαένταξή της στην ΕΕ την 1η Ιανουαρίου 2007,και ότι έως τότε πρέπει να έχει εκπληρώσει τις προϋποθέσεις
που ορίζονται στη Συνθήκη προσχώρησης ,
Γ.λαμβάνοντας υπόψη ότι ,όπως έχει επανειλημμένως τονίσει το Κοινοβούλιο ,η προσχώρηση της Βουλγαρίας
πρέπει να εξαρτηθεί αποκλειστικά από την πρόοδό της και δεν πρέπει να συνδεθεί με την υποψηφιότηταοιασδήποτε άλλης χώρας ή και να επηρεαστεί δυσμενώς από αλλότριους προβληματισμούς σχετικά με τηνπορεία της μελλοντικής διεύρυνσης της ΕΕ· εκφράζοντας ωστόσο την ελπίδα για ταυτόχρονη προσχώρηση τηςΒουλγαρίας και της Ρουμανίας στην ΕΕ ,
1.χαιρετίζει την επικύρωση της Συνθήκης προσχώρησης της Βουλγαρίας από πολλά κράτη μέλη και ζητεί την
ταχεία ολοκλήρωση της διαδικασίας επικύρωσης από τα εναπομείναντα·
2.συγχαίρει τις διαδοχικές βουλγαρικές κυβερνήσεις για τη σταθερή προσήλωσή τους και την πρόοδο που
σημείωσαν για την προσχώρηση της χώρας στην ΕΕ και χαιρετίζει τα στοιχεία συνέχειας της πορείας αυτής πουδιαφαίνονται από το γεγονός ότι ,μετά τις βουλγαρικές βουλευτικές εκλογές του Ιουνίου του 2005,η κυβέρνηση
και η Εθνοσυνέλευση έδωσαν σαφή προτεραιότητα στην πλήρωση των προϋποθέσεων για την ένταξη·
3.χαιρετίζει τη θετική σε γενικές γραμμές αλλά και επικριτική σε επιμέρους σημεία αξιολόγηση της προόδου
της Βουλγαρίας προς την ένταξη που διατυπώνεται στην έκθεση παρακολούθησης της Επιτροπής για το 2005και
καλεί την κυβέρνηση και τις αρχές της Βουλγαρίας να επιδείξουν εντονότερη και εμφανή αποφασιστικότητα όσοναφορά τους τομείς που χαρακτηρίζονται ως χρήζοντες «εντατικότερων προσπαθειών »και να αποδείξουν ,με
συγκεκριμένο τρόπο ,πριν τον Απρίλιο του 2006 (οπότε θα εκπονηθεί νέα έκθεση παρακολούθησης ),ότι έχουν
προβεί σε αποτελεσματικές ενέργειες για την αποκατάσταση των τομέων που χαρακτηρίζονται ως πηγές «σοβαρής
ανησυχίας »·
4.επισημαίνει ότι ,δεκατέσσερις μήνες πριν από την προσχώρηση ,η Βουλγαρία βρίσκεται τόσο κοντά ,και σε
πολλές περιπτώσεις ακόμα πιο κοντά ,στην εκπλήρωση των κριτηρίων προσχώρησης όσο οποιοδήποτε από τα νέα
κράτη μέλη που βρίσκονταν στο ίδιο στάδιο της διαδικασίας προσχώρησης στο πλαίσιο της πέμπτης διεύρυνσης·
5.αναγνωρίζει ότι η προοπτική της έγκαιρης προσχώρησης αποτελεί μείζον κίνητρο για την ενίσχυση των
προσπαθειών και την επιτάχυνση του ρυθμού των μεταρρυθμίσεων· καλεί τις βουλγαρικές αρχές να επιτύχουναπτά αποτελέσματα ,διασφαλίζοντας έτσι ότι μπορεί να τηρηθεί η προβλεπόμενη ημερομηνία προσχώρησης ,
δηλαδή η 1η Ιανουαρίου 2007· επισημαίνει ταυτοχρόνως ότι οι εν εξελίξει αλλαγές είναι επωφελείς από μόνες
τους,όχι μόνο ως προϋπόθεση για την προσχώρηση στην ΕΕ ,και ότι η διαδικασία εκσυγχρονισμού και
μεταρρύθμισης πρέπει να συνεχιστεί για πολλά χρόνια μετά την προσχώρηση ,γεγονός που πρέπει να αποτυπώνεται
στους όρους για τις χρηματοδοτήσεις συνοχής·
6.χαιρετίζει την άφιξη 18βούλγαρων κοινοβουλευτικών παρατηρητών στο Ευρωπαϊκό Κοινοβούλιο και
αναμένει τη συνέχιση της καρποφόρου συνεργασίας μεταξύ Κοινοβουλίου ,Επιτροπής και Συμβουλίου όσον
αφορά τις αποφάσεις που αφορούν την πρόοδο της Βουλγαρίας στην πορεία προς την ένταξη στην ΕΕ·
7.υπενθυμίζει την ανταλλαγή επιστολών μεταξύ του Προέδρου του Ευρωπαϊκού Κοινοβουλίου και του
Προέδρου της Επιτροπής σχετικά με την πλήρη συμμετοχή του Κοινοβουλίου στην εξέταση ενδεχόμενηςενεργοποίησης κάποιας ρήτρας διασφάλισης της Συνθήκης προσχώρησης· επισημαίνει ότι το Κοινοβούλιο θαλάβει θέση σχετικά με αυτά τα θέματα και ιδίως όσον αφορά το χρόνο της προσχώρησης ,βάσει της πορείας της
εφαρμογής των απαραίτητων μεταρρυθμίσεων ,κυρίως δε των απαιτήσεων για την ιδιότητα του μέλους ως προς το
δικαστικό σύστημα και την καταπολέμηση της διαφθοράς ,και της λεπτομερούς αξιολόγησης της κατάστασης που
θα πραγματοποιήσει η Επιτροπή την ερχόμενη άνοιξη· αναμένει για το λόγο αυτό από την Επιτροπή και τηΒουλγαρία να συνεργαστούν στενά με το Κοινοβούλιο επί του ζητήματος αυτού·C 286 E/512 EL 23.11.2006 Επίσημη Εφημερίδα της Ευρωπαϊκής Ένωσης
Πέμπτη ,1 5Δεκεμβρίου 2005
8.αναγνωρίζει τη σημαντική συμβολή της Βουλγαρίας στη σταθερότητα της ευρύτερης περιοχής της
νοτιοανατολικής Ευρώπης και το συνεχιζόμενο ρόλο της στην προώθηση της περιφερειακής ασφάλειας καιευημερίας·
Πολιτικά κριτήρια
9.επισημαίνει ότι η Βουλγαρία συνεχίζει να πληροί τα πολιτικά κριτήρια και καλεί τη Βουλγαρία να καταβάλει
τη μέγιστη πολιτική ,οικονομική και διοικητική προσπάθεια για την πρακτική εφαρμογή της νομοθεσίας και των
στρατηγικών ,προκειμένου να επιτευχθούν απτά αποτελέσματα· υπενθυμίζει στη βουλγαρική κυβέρνηση την ανάγκη
να εντείνει τις προσπάθειες της για να αναπτύξει επαρκή διοικητική και δικαστική ικανότητα για την εφαρμογή καιτην επιβολή του κοινοτικού κεκτημένου ,ιδίως όσον αφορά τη στρατηγική για την πάταξη της διαφθοράς και τη
συνεχιζόμενη μεταρρύθμιση της δικαιοσύνης ,η οποία αποτελεί επιτακτική ανάγκη·
10.ενστερνίζεται την άποψη ότι το κράτος δικαίου είναι ζωτικής σημασίας όσον αφορά την αποκατάσταση της
πίστης και της εμπιστοσύνης των πολιτών σε αυτό ,θέτοντας ,παράλληλα ,τα θεμέλια για την οικονομική πρόοδο
και,ως εκ τούτου ,για την ενίσχυση της ευημερίας·
11.αναγνωρίζει ότι ,χάρη στην πρόοδο που έχει επιτευχθεί όσον αφορά την πάταξη ορισμένων κατηγοριών
σοβαρών εγκληματικών δραστηριοτήτων ,όπως το εμπόριο ναρκωτικών ,η εμπορία ανθρώπων και η παραχάραξη
νομισμάτων ,η εγκληματικότητα στη Βουλγαρία έχει μειωθεί στο ίδιο επίπεδο με εκείνο πολλών κρατών μελών ,και
ενθαρρύνει τη Βουλγαρία να συνεχίσει τις προσπάθειές της·
12.εκφράζει ταυτοχρόνως ανησυχία για τη θρασύτητα των μελών του οργανωμένου εγκλήματος στη
Βουλγαρία ,την περιφρόνησή τους για το νόμο και τον τρόπο με τον οποίο αψηφούν την εξουσία του κράτους ,
καθώς και για τη συμμετοχή τους ,προφανώς εν πλήρει ατιμωρησία ,σε δολοφονίες που έλαβαν μεγάλη
δημοσιότητα τα τελευταία χρόνια· επισημαίνει με ανησυχία το μικρό ποσοστό σοβαρών ποινικών υποθέσεων πουκαταλήγουν σε ποινικές καταδίκες·
13.εκφράζει λύπη για το γεγονός ότι ,αν και στο διεθνή κατάλογο «αντίληψης της διαφθοράς »βρίσκεται σε
καλύτερη θέση από ό ,τι ένα κράτος μέλος της ΕΕ και οι τρεις άλλες υποψήφιες για προσχώρηση χώρες ,η
Βουλγαρία δεν έχει να επιδείξει σοβαρή πρόοδο έως σήμερα και είναι λιγοστές οι καταδίκες υψηλόβαθμωναξιωματούχων για απάτη·
14.ενθαρρύνει τους υψηλόβαθμους αξιωματούχους ,ως απόδειξη της δέσμευσής τους ,να αποκηρύξουν
δημοσίως κάθε μορφή διαφθοράς· ενθαρρύνει ιδιαίτερα τους υψηλόβαθμους αξιωματούχους να στηρίξουν τηθέσπιση κανονισμών που θα απαιτούν τη δημοσιοποίηση των προσωπικών τους περιουσιακών στοιχείων και τωνφορολογικών δηλώσεων εισοδήματός τους·
15.χαιρετίζει τις πρωτοβουλίες για τη βελτίωση του συντονισμού του έργου των διαφόρων υπουργείων και
επιχειρησιακών υπηρεσιών για την πάταξη του οργανωμένου εγκλήματος και της διαφθοράς και τις σχεδιαζόμενεςβελτιώσεις της οργάνωσης και της διοίκησης των υπηρεσιών της αστυνομίας και των υπηρεσιών ασφαλείας·επικροτεί την έγκριση σειράς νέων μέτρων ,κυρίως του κώδικα ποινικής δικονομίας ,και ζητεί την ταχεία και
αποτελεσματική εφαρμογή τους· επαναλαμβάνει ,ωστόσο ,τη στρατηγική σημασία της συνέχισης των
μεταρρυθμίσεων στον τομέα της δικαιοσύνης ως προϋπόθεσης για όλες τις λοιπές πρωτοβουλίες εκσυγχρονισμού·
αναγνωρίζει επιπλέον ότι αρκετά κράτη μέλη έχουν παράσχει άριστη εξειδικευμένη βοήθεια και ζητεί από τα κράτη
μέλη που διαθέτουν ειδική εμπειρία στην πάταξη του οργανωμένου εγκλήματος να προσφέρουν επείγουσαπρόσθετη στήριξη· τονίζει ότι για την επίτευξη ικανοποιητικών αποτελεσμάτων απαιτείται ενίσχυση τωνπροσπαθειών όχι μόνο σε εθνικό αλλά και σε τοπικό επίπεδο·
16.ζητεί για το λόγο αυτό τη λήψη πρόσθετων μέτρων ,που περιλαμβάνουν :την αναθεώρηση του Συντάγματος
της Βουλγαρίας για τη σαφέστερη διάκριση των ευθυνών και την ενίσχυση της αποτελεσματικότητας της δίωξης
και διερεύνησης εγκληματικών δραστηριοτήτων· ενίσχυση του ελέγχου και της λογοδοσίας του Γενικού Εισαγγελέακαι των βοηθών του· ενίσχυση των μέτρων για τη διευκόλυνση της διερεύνησης υποθέσεων διαφθοράς στηΔικαιοσύνη ,ιδίως μέσω της προώθησης της συνεργασίας εντός και μεταξύ των αντίστοιχων φορέων· βελτίωση
του συστήματος διορισμού δικαστών· αύξηση των μισθών ,των πόρων και των ευκαιριών ταχείας ανέλιξης μέσα
στο αστυνομικό σώμα· και ιδιαίτερη προσοχή στην ανάγκη δήμευσης των περιουσιακών στοιχείων όσωνεμπλέκονται στο οργανωμένο έγκλημα·
17.επισημαίνει τη στρατηγική θέση της Βουλγαρίας στα εξωτερικά σύνορα της ΕΕ και συνιστά να καταβληθούν
περαιτέρω συντονισμένες προσπάθειες για τη βελτίωση όλων των πτυχών του ελέγχου των συνόρων ,
συμπεριλαμβανομένων μέτρων σχετικά με την πάταξη του οργανωμένου εγκλήματος ,την εμπορία ανθρώπων ,το
εμπόριο ναρκωτικών καθώς και με τη δημόσια υγεία ,π.χ.τον έλεγχο των ασθενειών των ζώων ·καλεί τις αρχές της
Βουλγαρίας να εξασφαλίσουν τη διαθεσιμότητα επαρκών ανθρωπίνων πόρων για την εγγύηση της εφαρμογής τουκεκτημένου για τον έλεγχο των συνόρων· ζητεί επίσης από τις γειτονικές χώρες ,ιδίως αυτές των Δυτικών
Βαλκανίων ,να εντατικοποιήσουν τις δραστηριότητές τους·23.11.2006 EL C 286 E/513 Επίσημη Εφημερίδα της Ευρωπαϊκής Ένωσης
Πέμπτη ,1 5Δεκεμβρίου 2005
18.ζητεί τη διάθεση περισσότερων πόρων για τη βελτίωση των ορφανοτροφείων και των σχολείων για
μειονεκτούντα παιδιά και παιδιά με ειδικές ανάγκες ,συμπεριλαμβανομένων ατόμων με αναπηρία ,και για την
ταχύτερη και αποτελεσματικότερη εφαρμογή του προγράμματος αποϊδρυματοποίησης ,δεδομένου ότι η Βουλγαρία
έχει σχετικά υψηλό ποσοστό παιδιών που εξαρτώνται από ιδρυματική φροντίδα· ζητεί από την Επιτροπή νααναλάβει την έρευνα και την παρακολούθηση της κατάστασης των ατόμων με αναπηρία που διαβιούν σε ιδρύματα·επιθυμεί την προώθηση αλλαγών στη νομοθεσία και τις πρακτικές υιοθεσίας με στόχο την περαιτέρω μείωση τουαριθμού των παιδιών από τη Βουλγαρία που υιοθετούνται στην αλλοδαπή και την προαγωγή των υιοθεσιών σεεθνικό επίπεδο ,συμπεριλαμβανομένης της κατάρτισης ενιαίου εθνικού μητρώου δυνητικών θετών γονέων καθώς
και την ενθάρρυνση της ανάθεσης ανατροφής παιδιών σύμφωνα με τις διεθνείς βέλτιστες πρακτικές· ζητεί νασυνεχιστεί η μεταρρύθμιση της ψυχιατρικής περίθαλψης· ζητεί επίσης τη θέσπιση συστήματος δικαστηρίωνανηλίκων που θα υποστηρίζεται από τις κατάλληλες δομές και τα κατάλληλα καταλύματα·
19.επισημαίνει ότι η Βουλγαρία έχει λάβει πρακτικά μέτρα για τη βελτίωση της ένταξης των Ρομά στην
κοινωνία ,αλλά τονίζει το γεγονός ότι πρέπει ακόμη να γίνουν βασικές μεταρρυθμίσεις στον τομέα της
καταπολέμησης των διακρίσεων στην εκπαίδευση ,τη στέγαση και την υγειονομική περίθαλψη· ζητεί να δοθεί
περισσότερη προσοχή στο «Σχέδιο Δράσης για την εφαρμογή του προγράμματος πλαισίου για την ίση ένταξη
των Ρομά στη βουλγαρική κοινωνία 2005-2006» · τονίζει ότι πολλοί Ρομά αντιμετωπίζουν ακόμη προβλήματα
διακρίσεων και ότι ιδίως γυναίκες Ρομά πέφτουν θύματα εμπορίας ανθρώπων και κυκλωμάτων πορνείας· εμμένειστο ότι οι προσπάθειες για να διασφαλιστεί η πρόσβαση σε ποιοτική εκπαίδευση και να εξαλειφθούν οι διακρίσειςπρέπει να ενισχυθούν και να χρηματοδοτηθούν επαρκώς και ότι η πρόοδος θα κριθεί βάσει ορατών βελτιώσεων·τονίζει ωστόσο ότι κάθε πολιτική ένταξης πρέπει να εφαρμόζεται με την πλήρη συμμετοχή και συνεργασία τωνκοινοτήτων Ρομά·
20.ζητεί την ανάληψη δράσης για την αποτελεσματική εφαρμογή της στρατηγικής για την αποκέντρωση ,
προκειμένου να ενισχυθούν σημαντικά οι τοπικές αρχές και να είναι σε θέση να συμμετάσχουν πλήρως και νααναλάβουν ενεργό ρόλο στις μεταρρυθμίσεις που εφαρμόζονται στη Βουλγαρία·
Οικονομικά κριτήρια
21.συγχαίρει τη Βουλγαρία για τη δράση που έχει αναλάβει ,όπως ζητήθηκε στο πλέον πρόσφατο ψήφισμα
του Κοινοβουλίου ,για την περαιτέρω βελτίωση των οικονομικών επιδόσεών της μέσω σημαντικών διαρθρωτικών
μεταρρυθμίσεων και ορθών δημοσιονομικών πολιτικών ,και ενθαρρύνει περαιτέρω νέες συγκεκριμένες προσπάθειες
για τη μείωση του ελλείμματος τρεχουσών συναλλαγών· τονίζει ότι ,για να αντιμετωπιστούν οι προκλήσεις της
ένταξης στην ΕΕ και να αξιοποιηθούν οι ευκαιρίες που προσφέρει ,πρέπει να δοθεί ιδιαίτερη έμφαση στην
οικονομική πρόοδο·
22.χαιρετίζει την εκτίμηση της Επιτροπής ότι το πρόγραμμα των ιδιωτικοποιήσεων στη Βουλγαρία έχει
αποφέρει θετικά αποτελέσματα· επισημαίνει ότι στο πρώτο εξάμηνο του 2005το μερίδιο του ιδιωτικού τομέα
στο ΑΕγχΠ άγγιξε το 67 %,σημειώνοντας αύξηση 2,2 %σε σχέση με την αντίστοιχη περίοδο του 2004· ζητεί
μεγαλύτερη διαφάνεια στη διαδικασία των προμηθειών ,της υποβολής προσφορών σε μειοδοτικούς διαγωνισμούς
και της σύναψης συμβάσεων στο δημόσιο τομέα·
23.χαιρετίζει τη σημαντική πρόοδο που έχει επιτευχθεί αφενός όσον αφορά τη δημιουργία επιχειρηματικού
περιβάλλοντος που συμβάλλει στις επενδύσεις και στην ανάπτυξη και αφετέρου όσον αφορά τη διάθεση ιδιωτικών ,
κρατικών και κοινοτικών χρηματοδοτικών πόρων για την ανάπτυξη αποτελεσματικών και δίκαιων νομικών ,
διοικητικών και ρυθμιστικών δομών για την οικονομική δραστηριότητα· εξακολουθεί να τονίζει τη σημασία πουέχει η αξιοπιστία της δικαιοσύνης και της δημόσιας διοίκησης στη διαμόρφωση υγιούς επιχειρηματικού κλίματοςκαι ισχυρών αποκεντρωμένων υποδομών ,ιδίως προς όφελος των ΜΜΕ·
24.συνιστά τη λήψη μέτρων για την ενίσχυση της ευελιξίας στην αγορά εργασίας ,την ενθάρρυνση της
καινοτομίας ,την αύξηση της κινητικότητας του εργατικού δυναμικού και τη βελτίωση των προγραμμάτων
εκπαίδευσης και κατάρτισης· ζητεί ταυτοχρόνως ,τη λήψη μέτρων για την αξιολόγηση του πραγματικού επιπέδου
και της φύσης της ανεργίας ,δεδομένων των ελλείψεων εργατικού δυναμικού σε ορισμένους τομείς·
25.υπενθυμίζει στη Βουλγαρία ότι πρέπει να καταβάλει εντονότερες προσπάθειες σε όλους τους τομείς της
εσωτερικής αγοράς ,όπως επισημαίνεται στην τελευταία συνολική έκθεση παρακολούθησης για τη Βουλγαρία ,ώστε
να διασφαλίσει την αποτελεσματική λειτουργία της·C 286 E/514 EL 23.11.2006 Επίσημη Εφημερίδα της Ευρωπαϊκής Ένωσης
Πέμπτη ,1 5Δεκεμβρίου 2005
Κοινοτικό κεκτημένο
26.χαιρετίζει την πρόοδο που έχει επιτύχει η Βουλγαρία στο γεωργικό τομέα και ζητεί την άμεση ανάληψη
δράσης που θα διασφαλίζει τη λειτουργία υπηρεσιών ελέγχου και πληρωμών για την αντιμετώπιση ζητημάτωνσχετικά με εκκρεμείς νομοθετικές δεσμεύσεις στον τομέα αυτό· τονίζει την ανάγκη να δοθεί ιδιαίτερη έμφαση
στη βελτίωση της χρήσης των γαιών και στην επίλυση ζητημάτων που αφορούν την έγγειο ιδιοκτησία· ενθαρρύνει
τη Βουλγαρία να αξιοποιήσει τις τεράστιες δυνατότητες που υπάρχουν για δημιουργία αποδοτικών βιολογικώνκαλλιεργειών·
27.καλεί τη Βουλγαρία να εξασφαλίζει την τήρηση των αυστηρότερων προτύπων για την καλή διαβίωση των
ζώων στο πλαίσιο όλων των νομοθετικών και πρακτικών μέτρων που λαμβάνει ,παραδείγματος χάρη όσον αφορά
τη μεταφορά και τη σφαγή ζώων· ζητεί ,συγκεκριμένα ,τη λήψη αυστηρών μέτρων για την ενίσχυση της ικανότητας
της χώρας να αντιμετωπίζει προβλήματα σχετιζόμενα με την υγεία των ζώων ,τις κτηνιατρικές υπηρεσίες και τους
φυτοϋγειονομικούς ελέγχους ,ιδίως όταν συνδέονται με κίνδυνο για τη δημόσια υγεία ,όπως στην περίπτωση της
γρίπης των πτηνών ,ή την ασφάλεια των τροφίμων·
28.τονίζει ότι πρέπει να ενισχυθεί σημαντικά η διαχείριση και ο έλεγχος των προενταξιακών ενισχύσεων ,
προκειμένου να προετοιμαστεί η Βουλγαρία για πιο αποδοτική χρήση των Διαρθρωτικών Ταμείων της ΕΕ· τονίζειότι πρέπει ,συγκεκριμένα ,να επιταχυνθούν οι προσπάθειες διαπίστευσης του Συστήματος Διευρυμένης
Αποκεντρωμένης Υλοποίησης σε σχέση με το Phareκαι το ISPA,ενώ ταυτόχρονα η Επιτροπή θα πρέπει να
διαθέσει περαιτέρω ενισχύσεις στους τομείς που έχουν μεγαλύτερη ανάγκη·
29.τονίζει τη σημασία που έχει η διασφάλιση του ενεργειακού εφοδιασμού σε επίπεδο που θα καλύπτει τις
μελλοντικές απαιτήσεις· υπογραμμίζει τη σημασία που έχει η διασφάλιση νέας παραγωγικής ικανότητας στον τομέατων ανανεώσιμων πηγών ενέργειας ,καθώς και οι προσπάθειες εξοικονόμησης ενέργειας και οι στόχοι του
Πρωτοκόλλου του Κιότο· καλεί εκ νέου το Συμβούλιο και την Επιτροπή να διασφαλίσουν ότι η Βουλγαρία τηρείτις υποχρεώσεις της όσον αφορά την ημερομηνία κλεισίματος των μονάδων 3και4του σταθμού του Kozloduy,
σύμφωνα με τη συνθήκη προσχώρησης· εκφράζει ,ωστόσο ,την ελπίδα ότι η Βουλγαρία θα τηρήσει τις υποχρεώσεις
που έχει αναλάβει όσον αφορά το κλείσιμο των μονάδων 3και4του σταθμού και τονίζει ότι θα πρέπει να της
παρασχεθεί βοήθεια ώστε να καλύψει το ενεργειακό κενό που θα προξενήσει το κλείσιμο των μονάδων αυτών·
30.ζητεί τη λήψη αποτελεσματικών μέτρων για την πρόληψη της ρύπανσης ,της παράνομης υλοτομίας και της
ζήτησης παράνομης ξυλείας εκ μέρους της εμπορικής βιομηχανίας·
31.υπενθυμίζει στη Βουλγαρία ότι πρέπει να επιστήσει επειγόντως την προσοχή της στη βελτίωση της
εφαρμογής και της επιβολής των μέτρων προστασίας της πνευματικής και βιομηχανικής ιδιοκτησίας·
32.επαναλαμβάνει τη στήριξή του στις βουλγάρες νοσηλεύτριες που κρατούνται από το 1999στη Λιβύη και
αντιμετωπίζουν τη θανατική ποινή· εκφράζει την ανησυχία του για την περαιτέρω καθυστέρηση της εκδίκασης τηςέφεσης από το Ανώτατο Δικαστήριο της Λιβύης· ζητεί από τις ανώτατες αρχές της Λιβύης να ανταποκριθούν στιςγενικευμένες διεθνείς εκκλήσεις για άμεση και ικανοποιητική επίλυση της αποτρόπαιας αυτής κατάστασης·
33.καλεί τα κράτη μέλη που δεν έχουν ακόμη επικυρώσει τη Συνθήκη προσχώρησης της Βουλγαρίας στην
Ευρωπαϊκή Ένωση να το πράξουν όσο το δυνατόν συντομότερα·
*
**
34.αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή ,καθώς και
στις κυβερνήσεις και στα κοινοβούλια των κρατών μελών και στην κυβέρνηση και την Εθνοσυνέλευση τηςΔημοκρατίας της Βουλγαρίας .23.11.2006 EL C 286 E/515 Επίσημη Εφημερίδα της Ευρωπαϊκής Ένωσης
Πέμπτη ,1 5Δεκεμβρίου 2005